_:n854c536c659b4aa0bec67ad2363791e1xb0
<http://schema.org/articleBody>
"\nKalvarijos barakai, kaip\njuos vadina vietiniai žmonės, nepaprasti. Čia esą dedasi protu sunkiai\nsuvokiami dalykai. Žmonės pasakoja, kad čia vaidenasi. Vietos gyventojai sako\npatiriantys nepaaiškinamas, siaubingas atakas, o košmaras tęsiasi dešimtmečius.\n\n\n\n„Arbatinukai patys\nįsijungia, elektra užsidega savaime“, - LNK laidoje KK2 šį ketvirtadienio\nvakarą, 19.30 val., pasakos vietos gyventojai. \n\n\n\nPati blogiausia metų\ndiena būna esą būna Lapkričio 1-oji. „Jauti, kad tave kažkas seka išėjus į lauką, atrodo,\nkad kažkas šalia stovi“, - pasakoja vietinė gyventoja Angelė. \n\n\n\nKalvarijos barakų\ngyventojus esą nuolatos persekioja nelaimės. Žmonės praranda darbus, įninka į\nalkoholį, name net buvo įvykdyta žmogžudystė. Angelė tiki, kad ji ir kaimynai –\nprakeikti, nes jų namai pastatyti ant žydų kapų. Žmonės tiki, kad po jų namais\nbesiilsintys mirusieji yra įsiutinti, nes gyvieji su jais elgiasi nepagarbiai.\nPrieš porą metų, tvarkydami aplinką, statybininkai esą velionių kaulus mėtė po\npakampes. &nbsp;\n\n\n\n„Rado ir žmonių kaulų, ir\nkaukolę, bet tai kam čia tai rūpi, - pasakojo Angelė, gyvenanti nuolatinėje\nbaimėje. Moteris kasmet į namus kviečiasi kunigą ir meldžia Dievo pagalbos.\n\n\n\nKunigas, egzorcistas\nArnoldas Valkauskas sako, kad mirusiųjų vėlės negali veržtis į namus. Po\nmirties jos negrįžta į Žemę. Kalvarijos gyventojus greičiausiai persekioja\ndemonai.\n\n\n\n„Mirusiųjų išvis nebėra\nko bijot, nes jie mirę. Ačiū Dievui, turime krikščionybės tiesą, doktriną, kuri\naiškiai sako, kad žmogus po mirties eina į Dievo teismą, čia nebegrįžta, o kas\nčia blaškosi, tai ten gal visokie dvasiniai demonėliai“, - sako kunigas Arnoldas\nValkauskas.\n\n\n\nEsą demonus į namus savo\nelgesiu parsiveda patys žmonės. „Demonas nėra visagalis, piktoji dvasia nėra\nvisagalė, svarbu, kiek mes leidžiame jai veikti. Demoniški dalykai neturėtų\nkenkti, jeigu žmonės patys tvarkingai, teisingai gyvena“, - sako kunigas\negzorcistas. \n\n\n\nPasak kunigo, jei Kalvarijos\ngyventojai nori namus išvalyti nuo piktųjų dvasių, turėtų susirinkti bendrai\nmaldai.\n\n\n\nReportažas iš Kalvarijos\n– jau šį ketvirtadienio vakarą, 19.30 val., laidoje KK2 per LNK. \n"
<https://aina.lt/nuolatineje-baimeje-gyvenantys-kalvarijos-gyventojai-kosmaras-suintensyveja-lapkricio-1-aja/>